MAJOR ผนึก ซันโทรี่ เป๊ปซี่-อิออน ธนสินทรัพย์จัดงาน “JAMNIME FESTIVAL”
MAJOR ผนึก ซันโทรี่ เป๊ปซี่-อิออน ธนสินทรัพย์จัดงาน “JAMNIME FESTIVAL”
MAJOR ผนึก ซันโทรี่ เป๊ปซี่-อิออน ธนสินทรัพย์จัดงาน “JAMNIME FESTIVAL”
3 ธ.ค. 2562

นรุตม์ เจียรสนอง รองประธานเจ้าหน้าที่บริหารฝ่ายการตลาด, สุรเชษฐ์ อัศวเรืองอนันต์ รองประธานเจ้าหน้าที่บริหารฝ่ายสื่อโฆษณา บริษัท เมเจอร์ ซีนีเพล็กซ์ กรุ้ป จำกัด (มหาชน) ร่วมกับ วรรณรจน์ หอมเนียม หัวหน้าทีมพัฒนาธุรกิจและช่องทางนอนเรสเตอรองค์ บริษัท ซันโทรี่ เป๊ปซี่โค เบเวอเรจ (ประเทศไทย) จำกัด, ประพันธ์ รังสิโยภาส รองกรรมการผู้จัดการฝ่ายการตลาด บริษัท อิออน ธนสินทรัพย์ (ไทยแลนด์) จำกัด (มหาชน) และ พิชชาภา ณรงค์พันธ์ กรรมการผู้จัดการ บริษัท เจแปน แอนิเม มูฟวี่ ไทยแลนด์ร่วมกันจัดเทศกาลภาพยนตร์แอนิเมชั่นญี่ปุ่นครั้งแรกในไทย กับงาน “JAMNIME FESTIVAL”
โดยยกขบวนสุดยอดภาพยนตร์แอนิเมชั่นชื่อดัง เนื้อเรื่องยอดเยี่ยม และคว้ารางวัลนานาชาติมาแล้วหลากหลายรสชาติรวมทั้งสิ้น 17 เรื่อง ได้แก่ Doraemon : Stand by Me, My Hero Academia : Two Heroes, Sword Art Online : Ordinal Scale, Your Name, A Silent Voice, Code Geass Lelouch of the ReSurrection, FREE Take Your Marks, Ride Your Wave, Love Live! The School Idol Movie, Weathering with You, One Piece Stampede, Mobile Suit Gundam Narrative, Mirai, I Want to Eat Your Pancreas, Eureka7.1, Eureka7.2, KAMEN RIDER ZI-O : Over Quartzer และ Love Live! Sunshine!! The School Idol Movie : Over The Rainbow มาให้ได้ชมกับแพ็คเกจสุดคุ้ม…
โดยดูหนัง 1 ที่นั่ง พร้อมรับเครื่องดื่มขนาด 32 ออนซ์ และป๊อปคอร์น 64 ออนซ์ ในราคาเพียง 250 บาท ตั้งแต่วันที่ 30 พฤศจิกายน-6 ธันวาคม 2562 เฉพาะที่ โรงภาพยนตร์ ควอเทียร์ ซีเนอาร์ต สามารถเช็ครอบฉาย ซื้อตั๋ว และดูรายละเอียดงานเทศกาลเพิ่มเติมได้ที่ App Major Cineplex และ www.majorcineplex.com
นอกจากนี้ อีกหนึ่งไฮไลท์ของงาน คือ “JAMNIME FESTIVAL Cosplay Contest” การประกวดคอสเพลย์เอาใจคนรักอนิเมะญี่ปุ่น ชิงเงินรางวัลและของรางวัลรวมมูลค่ากว่า 80,000 บาท การตัดสินจะ
พิจารณาจากเครื่องแต่งกายที่ใช้ในการประกวดจะต้องเป็นตัวละครที่มาจาก มังงะ หรือ อนิเมะ เท่านั้น รางวัลชนะเลิศ รับเงินรางวัล 10,000 บาท รางวัลรองชนะเลิศอันดับ 1 รับเงินรางวัล 6,000 บาท รางวัลรองชนะเลิศอันดับ 2 รับเงินรางวัล 4,000 บาท รางวัลชมเชย รับเงินรางวัล 1,000 บาท และ รางวัลขวัญใจมหาชน รับของรางวัล Playstation 4 มูลค่า 12,990 บาท ผู้ที่สนใจอย่ารอช้า…สมัครเข้าประกวดผ่านทางออนไลน์ได้ที่ http://bit.ly/2NrDZsG ตั้งแต่วันนี้-29 พฤศจิกายน 2562 หรือ สมัครด้วยตนเองบริเวณหน้างานในวันที่ 30 พฤศจิกายน 2562 เวลา 10.00-11.00 น. พิเศษ
สำหรับผู้ที่ลงทะเบียนประกวดคอสเพลย์ 100 ท่านแรก จะได้ร่วมชมภาพยนตร์ Violet Evergarden: Eternity and the Auto Memories Doll ฟรี!! ในรอบเวลา 16.00 น. พร้อมผู้ติดตามอีก 1 ท่าน รวม 200 ที่นั่ง